كۆمپانیاكهت دهستی كردووه بهگهڕان بۆ پڕكردنهوهی پێگەی بهتاڵ.
دهستكرا بهپێشكهشكردنی داواكاری،
كاندیده شیاوهكان دهستنیشانكران.
ئێستا كاتی ههڵبژاردن دهستی پێكرد.
كهسی(ئهی) : ئایڤی لیگ، سیڤییهكی بێ کەم و کوڕی،
کەسی باش پێشنیاری کردووە.
ههموو شتێكی ڕێکوپێکە.
كهسی(بی): ستهیت سكووڵ، ژمارهیهك ئیشی جیاواز،
وه ئیشی سهیروسهمهره وهك كاشیهر و شاگردی.
بهڵام بیرت بێت -- ههردووكیان شیاون بۆ ئیشهكه.
بۆیه من لێتان دهپرسم:
تۆ كامیان ههڵدهبژێریت؟
من و هاوكارهكانم دوو زاراوهی فهرمیمان درووست كردووه
بۆ پێناسهكردنی دوو گرووپی جیاواز له کاندیدەکان.
به (ئهی) دهڵێیین "خواپێداو".
كهسێكه كه بهڕوونی سوودی ههبووه و بۆ سهركهووتن تهرخانكراوه.
وه به كهسی(بی) دهڵێین"جهنگاوهر".
كهسێكه كه دژی ناهەمواری زۆر وهستاوه
تا بگاته ههمان ئاست.
گوێت لهوهبوو كه بهڕێوبهرێكی گهشهپێدانی مرۆیی به خهڵك دهڵێت
خواپێداو و جهنگاوهر --
(پێكهنین)
ئهمه لهڕاستیدا سیاسهتێكی درووست نییه و تۆزێ حوكم بهسهردانهوه نزیكه.
بهڵام پێش ئهوهی بڕوانامهی گهشهپێدانی مرۆییهكهم لێ بستێننهوه --
(پێكهنین)
با بۆتان ڕوونبکەمەوە.
سی ڤی باسكردنی چیرۆكێكه.
بهماوهی چهندین ساڵ شتێكم دهربارهی خهڵك بۆ دهركهوتووه
ئهوانهی ئهزمونهكانیان وهك لهوحهیهكی ڕهنگین دەخوێنرێتەوە،
ئهوه وام لێدهكات بوهستم و بهتهواوی لێیان ڕابمێنم
پێش ئهوهی سی ڤییەکانیان بخەمە لاوە.
ژمارهیهك كاری سهیروسهمهره ڕهنگه هێما بێت بۆ
ناپتهوی، بێ سهرنجی، پێشبینینهكراوی.
یان هێمایه بۆ تێكۆشان بهرامبهر بەربەستەکان.
لهخراپترین حاڵهتدا، جهنگاوهر شایەنی ئەوەیە چاوپێكهوتنی لهگهڵ بكهیت.
بۆئهوهی روونتر بێت،
من هیچم پێ نییه دژی خواپێداوهكان;
وهرگیران و دهرچوون لهزانكۆیهكی پێشەنگ
كۆشش و قوربانیدانی زۆری دهوێت.
بهڵام كه ههموو ژیانت بهرنامهڕێژی سهركهوتنی بۆ كرابێت،
چۆن ڕووبهرووی كاته سهختهكان دهبیتهوه؟
كهسێكم خسته سهر ئیش، لهبهرئهوهی لهزانكۆی نموونهیی بوو وای ههستدهكرد،
كه وا كۆمهڵێك ئهرك ههن لهخوار ئاستی ئهودان،
وهك؛ كاری دهستی بهشێوهیهكی كاتی بۆئهوهی باشترلهپرۆسهكه بگات.
لهكۆتاییدا، وازی هێنا.
بهڵام له بهرامبهردا،
ئەی چی ئهگهر ههموو چارەنوسی ژیانت شكست بێت
بهڵام لهڕاستیدا تۆ ههر براوهبیت؟
دهمهوێ واتان لێبكهم كه چاوپێكهوتن لهگهڵ جهنگاوهرهكانیش بكهن
زۆر دهزانم دهربارهی ئهمه چونكه خۆشم جهنگاوهرم.
پێش ئهوهی لهدایكبم،
باوكم بهوه دهستنیشانكرا بوو كه نهخۆشی شیزۆفرینیای ههیه،
سهرباری لێهاتوویهكهی نهیتوانی .ئیشهكهی درێژه پێبدا
ژیانمان بهشێكی ببوه فیلمی "کوکۆس نێست (هێلانەی کوکو)،"
بهشێكی "لەخەو هەستان"
بەشێکیشی فیلمی "مێشکێکی جوان."
(پێكهنین)
منداڵی چوارهمی ماڵهوهم لهو پێنج مناڵهی دایكێكی تهنیا گهورهی كردن
له گهڕهكێكی ناخۆشی برۆكلین له نیوۆرك.
ههرگیز نهبوینه خاوهنی سهیاره، خانوو، جلشۆر
وه تهنانهت بهدرێژایی تهمهنی منداڵیم، تهلهفۆنیشمان نهبوو.
بۆیه بهتهواوی هاندرابووم
تا له پهیوهندی نێوان جهنگاوهرهكان و سهركهوتن له بواری بازرگانی تێبگهم
لهبهرئهوهی دهتوانرا ژیانم زۆر بهئاسانی به شێوهیهكی جیاواز بگۆڕێ.
لهكاتێكدا زۆر بازرگانی سهركهوتوم دهبینی.
پرۆفایلی سهركرده بههێزهكانم دهخوێندهوه،
تێبینی ههندێ شتێ هاوبهشم کرد.
زۆربهیان لهسهرهتاوه تووشی سهختی هاتبوون،
له ههژارییهوه بیگرە، تا پشتگوێخران،
مردنی دایك و باوك لهتهمهنی منداڵیدا
هەتا سهختی فێربوون، ئالودهبوون به مهی و تووندوتیژی.
بیركردنهوه باو ئهوهیه كه خورپەی دەروونی دهبێته هۆی خهم و تهنگانه،
وه سهرنجێكی زۆر دهخرێته سهر ئهو تێكچوونهی ڕوویداوه.
بهڵام كاتی لێكۆڵینهوه، داتاكان پێشبینی چاوهڕواننهكراو پیشاندهدن:
كه تهنانهت خراپترین بارودۆخهكان دهبنه هۆی گهشهكهردن و گۆڕان.
دیاردهیهكی دیار و دژهباو دۆزرایهوه،
كه زاناكان پێی دهڵێن گهشه یان ههستانهوهی دوای كهوتن.
له لێكۆڵینهوهیهكدا كه كاریگهرییهكانی نههامهتی دهپێوا
لهو منداڵانهی كه مهترسییان لهسهره،
لهناو گروپێك كه له 989 منداڵ پێكهاتبوو
ئهوانهی كه ئهزموونی ناخۆشترین و جهمسهرگیرتین حاڵهتهكانیان كردبوو،
سێ یهكی تهواویان كه گهورهبون ژیانێكی تهندرووست و بهرههمداریان ههبوو.
سهرهڕای ههموو شتێك و وهستانهوه دژی ئهو ههموو ناڕێكییه، سهركهوتوو بوون.
سێ یهكیان.
سەیری ئەم سی ڤییە بکەن.
دایك و باوكی ئهم گهنجه دایان نابوو بۆ ئەوەی هەڵبگیرێتەوە.
ههرگیز كۆلێژی تهواو نهكرد.
زوو زوو کاری گۆڕیوە،
ڕۆیشت بۆ هیندستان بۆ ماوهی ساڵێك،
لە سەروو هەمووشییەوە، نەخۆشی گرانی خوێندنەوەی هەیە.
ئایا ئهو كوڕه بهكرێ دهگریت؟
ئەو کەسە ستیڤ جۆبسە.
له لێكۆڵینهوهیكدا دهربارهی سهركهوتوترین وهبهرهێنهرهكانی جیهان،
دهریخست كه ژمارهیهكی بەرچاویان نەخۆشی گرانی خوێندنەوەیان هەیە.
له ئهمریكا،
٣٥ لهسهدی ئهو بازرگانانهی گرانی خوێندنەوەیان هەبوو.
چی جێی سهرنجبوو -- لهناو ئهو وهبهرهێنهرانهدا
ئهوانهی ئهزموونی گهشهكردنی دوای كهوتنیان كردووه،
ئێستا ئاستهنگییهكانی بهردهم فێربوونیان وا دهبینن
كه سهختییهكی خوازراوه و سوودیان پێ دهگهیهنێت
لهبهرئهوهی كردوونی به گوێگرێكی باش و سهرنجی زیاتر دهدهن بۆ وردهكاریهكان.
وا ههستناكهن ههر ههمان ئهو كهسه بن بهبێ ئهو نههامهتییانهی ههیانه،
دهزانن كه لهبهر نههامهتییهكانه ئهو كهسهی ئێستایان لێ درووست بووه.
ئهوان خورپەی دەروونی و سهختییهكانیان قبوڵكردووه
وهك توخمی سهرهكی درووستبوونی خۆیان،
وه دهزانن بهبێ ئهو ،ئهزموونه سهختانه
ڕهنگه ئهو توانا و هێزهیان بهدهست نهخستبا كه پێویستیانه.
بۆ ئهوهی سهركهوتووبن.
یهكێ له هاوكارهكانم ژیانی بهتهواوی بهرهو باڵایی برد
دهرهنجامی شۆڕشی كهلتووری چین له ساڵی ١٩٦٦.
له تهمهنی سیانزه ساڵیدا دایك و باوكی گوازرانهوه بۆ دەرەوەی شار،
خوێندنگاكان داخرابوون
له پەکینگ جێهێڵرابوو تا خۆی به كاروباری خۆی ڕابگات تا تهمهنی گهیشته ١٦،
تا ئیشێكی دهستكهوت له كارگهیهكی جلوبهرگ.
بهڵام لهبری ئهوهی بهو قهدهره ڕازیبێت،
بڕیاریدا كه خوێندنی فهرمی درێژه پێبدات.
یازده ساڵ دوای ئهوه، كاتێك دۆخه سیاسییهكه گۆڕانكاری بهسهرداهات،
شتێكی بیستبو لهبارهی تاقیكردنهوهیهكی سهخت بۆ وهرگیران لهزانكۆ.
تهنیا سێ مانگی بهردهستبوو بۆ فێربوونی ههموو مهنههجی
خوێندنی ناوهندی و ئامادهیی.
بۆیه، ههموو ڕۆژێ لهكارگهوه دههاتهوه ماڵهوه،
سهرخهوێكی دهشكاند، تا كاتژمێر٤ی بهیانی دهیخوێند و دهگاڕایهوه سهر كار
تا سێ مانگ ئهم سووڕه دووباره بوویهوه.
ئهنجامیدا، سهركهوتوو بوو.
بهڵێنی خۆپهیوهستكردنی به خوێندنهوه لهق نهبوو، وه ههرگیز بێ هیوا نهبوو.
ئهمڕۆ، خاوهنی بڕوانامهی ماستهره،
وه كچهكانیشی خاوهنی بڕوانامهن له زانكۆكانی كۆرنێل و هارڤارد.
ئهوهی جهنگاوهرهكان بەرەوپێش پاڵدەنێ باوەڕبوونیانە
بهوهی كه تاكه كهسێك كه كۆنتڕۆڵی تهواوت بهسهریدا ههیه خودی خۆتی.
كاتێك شتهكان به باشی بهڕێوهناچن،
جنگاوهرهكان دهپرسن: دهتوانم چی جیاواز بكهم تا ئهنجامێكی باشترم ههبێت؟
جهنگاورهكان ههستی بوونی ئامانجیان ههیه
كه وایان لێدهكات دهست لهخۆیان بهرنهدهن،
وهك ئهوهی ئهگهر تۆ بهرگهی ههژاری، باوكێكی شێت و ژمارهیهك كوتران بگریت،
ناڕهحهتییهكانی بازرگانی فێردهبی؟ --
(پێكهنین)
هەر بەڕاستی؟
زۆر ئاسانە، لەمە تێگەشتم."
(پێكهنین)
شتێكی بیرهێنامهوه --گاڵتەکردن.
جهنگاوهرهكان دهزانن ئهو گاڵتەکردنە لە کاتە سەختەکان ڕزگارت دەکات،
وه پێكهنین یارمهتیت دهدات تێڕوانینی لە سەر خۆت بگۆڕیت.
لهكۆتاییدا، پهیوهندییهكان ههن.
ئهو كهسانهی سهختییهكان تێدهپهڕێنن بهتهنیا نایكهن.
لهشوێنێك له شوێنهكانی ڕێگاكهیان،
كهسێكیان دۆزیوهتهوه كه باشترینی لهناویاندا بهدهرخستووه
دەستیان هەبووە لە سەرکەوتنەکانیاندا.
بوونی كهسێك كه پشتی پێ ببهستی جا بۆ ههرشتێك بێت
پێویستییهكه بۆ تێپهڕاندنی سهختییهكان.
بهختم ههبوو.
له یهكهم ئیشم دوای كۆلێژ،
ئوتومبێلم نهبوو، بۆیه لهگهڵ ژنێكدا پێكهوه دهڕۆیشتین
ژنهكه یاریدهدهری سهرۆك بوو.
ئهو دهیبینی كه ئیشم دهكرد
هانی دهدام كه سهرنجم لهسهر داهاتووم بێت و
ئەوەندە بیر لە ڕابردوو نەکەمەوە.
لهو ڕێگایهدا خهڵكی زۆرم ناسی
ئهوانهی كه به دڵڕهقییهكی دڵسۆزانه راوبۆچوون،
ئامۆژگاری و چاودێرییان دهدامێ.
ئهو خهڵكانه گوێییان بهوه نهدهدا
كه من پێشتر وهك شاگرد كارم كردبوو تا پارهی كۆلێژ بدهم.
(پێكهنین)
لهگهڵ كۆتا هۆشیارییهكی بهنرخ بهجێتان دێڵم.
ئهو كۆمپانیایانهی كه كاری جیاواز و فرهڕهههند ئهنجام دهدهن
یارمهتی جهنگاوهرهكان دهدهن
لهمهشدا له هاوتاكانیان باشترن.
بەپێی ماڵپەڕی دایڤێرسیتی،
لێكۆڵینهوهیان دهربارهی باشترین ٥٠ كۆمپانیای خۆیان بۆ فرهڕهههندی
لەسەدا ٢٥ لە ئێس ئاند پی ٥٠٠ باشتربوون.
بۆیه دهگهڕێمهوه بۆ پرسیاره بنچینهییهكهم؟
گرهو لهسهر كامیان دهكهیت:
خواپێداو یان جهنگاوهر؟
من دهڵێم پێشبڕكێكاره پشتگوێخراوهكه ههڵبژێره،
كه چهكه شاراوهكانی پریتین له پهرۆشی و ئامانج.
جهنگاوهر بهكرێ بگره.
(چهپڵهلێدان)